rlitschk/wikidir huggingface dataset:
De Echten Heemken (Gryllidae), up Nedersaksisch Heumse, sünd en Familie mank de Insekten. Se höört to de Ornen vun de Langspriet-Haupeer (Ensifera) mit to un staht dor gegen de Loofhaupeer (Tettigoniidae) over. As all Langspriet-Haupeer sünd de Achterbeen bi de Echten Heemken wat langer. Dor könnt se denn beter mit jumpen. De Föhlspriete laat na en langen Faden. Gegen de Loofhaupeer over, de dat Vördeel vun ehre Flunken as en Dack nevenanner stellt, wenn se nich flegen doot, liggt de Deekflunken bi de Heemken platt over’nanner. Meist liggt dor de rechte Flunken over den lunken. All Heemken möögt dat geern, wenn dat warm is. Se höört to de Insekten, de sik nich verpoppen doot. Vundeswegen hannelt sik dat bi ehre Larven um Nymphen, de al bannig na de Olen slaht. De Gesang bi de Heemken kummt tostanne, wenn de so nömmte Schrillader an de Unnerkant vun den rechten Vörflunken fix over de Achterkant vun den annern Vörflunken reven warrt. Dat warrt denn Stridulatschoon nömmt. Mit so’n Luudgeven grenzt de Heken ehr Revier af gegen annere Heken, un se lockt dor ok de Seken mit an. Bi de allerhand Unnerfamilien gifft dat over de ganze Eer hen mehr as hunnert Aarden
Dat Trütje (Acheta domesticus) is en Langspriet-Haupeerd ut de Familie vun de Echten Heemken (Gryllidae). De wetenschoppliche Naam Acheta domesticus heet soveel, as “Huus-Singer”. Plattdüütsche Naams for düt Insekt sünd Heemke, Hömke, Heimke, Füer-Höhnken, Füer-Kock, Pieper, Jieper, Singel-Trütjen, Singhöhnken, Müer-Hoinken, Kre(c)kel. Fudder gifft dat noch Eemken, Iken un Ämel. In de Terraristik warrt dat Trütje geern as Foderinsekt bruukt. Trütjen weert over’t Lief 16 bit hen to 20 Millimeters lang, dat Leggrohr bi de Seken is nochmol 11 bit 15 Millimeters langer. Se sünd dor en beten lüttjer mit, as de Grasheemken (Gryllus campestris). Dat Lief is strohgeel oder geelbruun. Halsschild un Kopp gaht na dunkelbruun bit swatt. De Vörflunken bi Trütjenheken ut’e Tucht sünd in’n Döörsnitt mit 10,55 Millimeters meten wurrn (vun 9,1 bit hen to 12,3 Millimeters). Dor deckt se nich dat ganze Achterlief mit to. Bi Heken un Seken sünd de Vörflunken en beten wat harder. De Vörflunken verscheelt sik bannig bi Heken un Seken. De Heken könnt mit de Flunken ehren Gesang utöven, vundeswegen is dor up de Flunken dat Warktüüch for anleggt un Schrilltacken un Schrillader sünd to sehn. De Achterflunken sünd langer, as de Vörflunken. Bi de Seken (in’n Döörsnitt 18,92 Millimeters) sünd se
Marron Curtis Fort (* 24. Oktober 1938 in Boston; † 18. Dezember 2019 in Leer) weer en US-amerikaanschen Spraakwetenschopler. Fort weer as Söhn vun Marron William un Alice Cabell (Deernsnaam Curtis) Fort boren un in New Hampshire opwussen. 1957 füng he dat Studeren an de Princeton-Universität an, op Germanistik, Anglistik, Niederlandistik, Skandinavistik un Mathematik un möök 1961 sienen Afsluss as Baccalaureus Artium. He güng denn an de Universität vun Pennsylvania in Villanova un studeer dor wieder. Vun dor ut keem he ok för ene Tiet an de Universität Freiburg, wo he an siene Dokterarbeit över dat Nedderdüütsche vun Vechte schreev, för de he 1965 in Villanova den Dokter kreeg. Nedderdüütsch hett he toeerst bi Franz Brägelmann in Vechte lehrt. In Villanova weer he ok vun 1964 af an bet 1969 Perfesser ahn Lehrstool. Vun 1969 bet 1985 weer he Perfesser ahn Lehrstool för Germanistik an de Universität vun New Hampshire. In disse Tiet weer he al tweemal 1976/1977 un 1982/1983 dör dat Fulbright-Programm Gastperfesser an de Universität Ollnborg. He leev siet 1986 kumplett in Düütschland un arbeidt an de Universität Ollnborg bi de Arbeitssteed för Nedderdüütsch un Saterfreesch. He hett sik stark insett för de saterfreesche Spraak, dat se nich
Diesel – dat oostfreeske Bladdje weer en plattdüütsch Blatt, dat vun September 1992 an veermal in’t Johr rutkeem, rutgeven vun Hans-Hermann Briese ut Nörden un Carl-Heinz Dirks ut Emden. Mit de leste Utgaav Nr. 106 worr dat Blatt in'n Dezember 2018 instellt. Johannes Diekhoff ut Auerk, de de Tietschrift mitgründt harr, weer in Sömmer 2013 overleden. In Diesel worrn allerhand „Dööntjes un Vertellsels“ rutbrocht, man ok Gedichte un Prosatexte, de wat eernsthaftiger to nehmen sünd. Allens weer up Platt schreven. Böker worrn ok bespraken. De meisten Lesers weren in Oostfreesland tohuus oder harrn Wuddeln in Oostfreesland. Dorüm weren de Texte dor allermeist in oostfreesch Platt schreven, un twoors in de Schrievwies, de de Oostfreesche Landschop vörleggt hett. De Tietschriften-Makers geeven sik Mööh, dat düsse Schrievwies dörgahns bruukt worr. Mööglichst in jede Utgaav vun dat Blatt worrn blangen hüdige oostfreesche Schrievers ok Schrieverslüüd ut annere Kuntreien vun Plattdüütschland afdruckt, fakener mol ut Grunneng, hen un wenn ok ut de USA. Jümmers wedder geev dat ok Texte vun wichtige Schrievers, de al storven weren, as Oswald Andrae, Enno Wilhelm Hektor, Moritz Jahn, Greta Schoon, Wilhelmine Siefkes un Berend de Vries. Dat Blatt dee bovento sien Deenst as Tietschrift vun den Vereen för
De Nysassiske Skryvwyse is en Skriivwise vöär dat heile neddersassiske Språkrebeid: vöär de nedderlandske un de düütske Kante vun de Grense. Uutwarkt het disse Skriivwise de Warkgruppe AS 2.0. Dei had as Plaan de Algemeyne Schryvwyse vun Reinhard Franz Hahn uuttowiden vöär nich-noordneddersassiske Dialekten. Sei skal de skrivtelike Kommunikatioon twüsken de Regionen un öäver de Grense weg minder lastig maken. Sodennig is sei en Warktüüg üm grensöäverstryden Kontakt to ünderstütten. Vun de Nysassiske Skryvwyse givt dat up de eine Side en öäverregionale Maksimaalversioon, wo ein al ludelike Verskealen uut de talriken Dialekten mid dårstellen kan. Up de ander Side givt dat en Reige regionale Minimaalversionen, woneam versküllene Grafemen to ein Grafeem tohoupvaat wardt, so de respektive Dialekt dår neinen ludeliken Verskeal meir het. De Nysassiske Skryvwyse het drei Höivdprincipien Etymologi Liikvörmighaid oapen un sloaten Sülven un en Reige verdere Eigenskappen, dei nedden upvöörd wardt. In de Maksimaalversioon wardt de Skriivwise vun en Woord döär siin Woordafkumst vastlegd. In de regionalen Minimaalversionen kan ein vun de etymologiske Skriivwise afwiken, so as Bispil in en Dialekt, woneam historisk distinkte Fonemen to ein Foneem versmölt sint. Dat in de noorden un bütersten westen Dialekten apokopeerde e wardt in de Skrivt holden. Dat vermindert
Suhl is en kreisfree Stadt in dat Bundsland Döringen. Se sülvst nennt sück „Die Waffenstadt im Thüringer Wald“. Se hett 35.967 Inwahner up en Flach van 102.71 km². All 500 vör Christi wurrn mit dat Inwannern vun keltisch Volksstämme Minschen in den Suhler Ruum sesshaft. Se bedreeven insbesünnere Erzgewinnung un Iesenverarbeitung. Vör allen aber hett man Wappen herstellt un disse wertschaplich Traditschoon bleev in Suhl. Um de Midden vun dat 16. Johrhunnert gull Suhl as "Wappenschmee vun Europa". Later hett man meestens Jagd- un Sportwappen produzeert. De Wappen hemm ok hüüd noch Weltroop. Fröher weer dor ok der Motorrad-Hersteller Simson to Huus. Corinna Harfouch (*1954), Schauspelerin Erik Lesser (* 1988), Biathlet Informatschonen över Suhl, Stand: Januar 2018 Stand: Januar 2018)
Diesel betekent Diesel, en Kraftstoff, Diesel, en italieensch Firma, de Jeans un anner Kledaasch produzeert, Diesel, en oostfreesch Blatt op Plattdüütsch. Diesel is de Familiennaam von Eugen Diesel (1889–1970), düütschen Schriever, Heinz Diesel (* 1942), düütschen Maler, Johnny Diesel (* 1967), austraalschen Musiker un Gitarrspeler, Jürgen Diesel (1926–1993), düütschen Diplomaat, Kevin Diesel, US-amerikaansch Wrestler, Matthias Diesel (1675–1752), düütschen Goornarchitekt un Teekner, Nathanael Diesel (üm 1692–1745), düütsch-däänschen Kumponist, Rudolf Diesel (1858–1913), düütschen Inschenör un Utfinner, Vin Diesel (* 1967), US-amerikaansch Schauspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ernst Georg Sonnin (* 10. Juni 1713 in Quitzow bi Perlberg; † 8. Juli 1794 in Hamborg) weer en bedüüdend Ingenieur un Architekt in dat Tietöller van de Upklärung. He weer de Söhn van den Paster Johann Sonnin un de sien Fru Rahel Elisabeth borene Struensee. Sonnin hett eerst Theologie studeert, dat denn aber ok weer upgeven. Denn weer he Lehrer för Latiensch un Mathematik, hett sück nebenbi mit mechanisch Arbeiten befaat un hett so Klocken, Globen, Maschinen un Instrumente maakt, wat den bald ok sien Hööftupgaav wurr. Dornah hett he he sück tosätzlich mit de Bowetenschap befaat. Sien eerst Bowark, wat he betrüet hett, weer en Beerbraueree in Altno. Sien tweet Arbeit weer de Bo vun de Michaeliskark (de hüüd Michel nömmt wurrd) in Hamborg. Neben hüm weer as Bomeester ok noch Johann Bernhard Prey insett. Dat weer aber kien Duett vun de beid, sonnern ehrder en Duell tüschen de beid. Se weer beid nich eenfack in‘ Umgang. Sonnin gull as „Hagestolz“, de mit Dreespitz-Hoot un trucken Säbel dör Hamborg flaneeren dee und Prey weer wegen sien Charakter ok man jo nich beter ansehn. Se kreegen sück stännig in de Plünn. Eerst as Prey storven weer, gung dat vöran.
Erlangen is en kreisfree Grootstadt in dat Bundsland Bayern. De Stadt hett 112.213 Inwahner (Stand: September 2017) up en Flach van 77 km². Dormit is se aber de lüttste vun de acht Grootstädte in Bayern. Wohrschienlich wurr de Gegend all 2000 vör Christi besiedelt. Erlangen sülvst wurr 1002 eerstmals in en Oorkunn as „villa Erlangon“ nömmt. As de Stadt Nürnbarg to en europääsch Hannelsmetropole upstiegen dee, harr dat ok för de Umgegend, un so ok för Erlangen, positiv Folgen. In den Dartigjohrigen Krieg bleeven in Erlangen blots 16 Hüüs heel. Dornah gung dat man blots langsam bargup. Af 1685 keemen de Hugenotten in de Stadt, de dormals aber blots mehr en Dörp weer. Af 1686 hett de Markgraaf Christian Ernst denn en vullkommen nee Plaanstadt uprichten laaten. Lothar Matthäus (*1961), Footballnatschonalspeler und -trainer Inwahnertall Stand 30.09.2017 https://www.citypopulation.de/php/germany-bayern_d.php?cityid=09562000 Stand Januar 2018 https://www.erlangen.de/desktopdefault.aspx/tabid-1393/3362_read-24518/ Stand Januar 2018
Toronto is mit 2,809 Millionen Inwahner (Stand: 2014) up en Flach van 630,18 km², de gröttste Stadt van Kanada. Se liggt an dat Nordwestufer van den Lake Ontario in de Provinz Ontario, van de se ok de Hööftstadt is. Toronto wurrd as de „Stadt vun de Stadtdeelen“ betekent. Bit to 240 Deelen harr dat Olt Toronto oder Downtown bit 1997, as dat in Metropolitan Toronto ingleedert wurr. Siet 1. Januar 1998 sett sück de Metropole ut de söss Stadtbezirke Old Toronto (Downtown Core (Central), North End, East End, West End), North York, Scarborough, Etobicoke, York un East York tosommen. De wedderum sünd in 140 neighbourhoods (Nahberschapen) upgleedert. De 140 Nahberschapen wurrn in all tohoop 44 Verwaltensbezirke oder wards tosommenfaat, de en Raatsherr (councillor) vörsteiht. De öldst Sporen vun minschlich Besiedlung in den Ruum vun de hüdige Stadt Toronto sünd 11.000 Johr olt. 1793 wurr dor de Siedlung York grünnd, de an‘ 6. März 1834 Toronto nömmt wurr, dormit man sück beter van New York ünnerscheeden kunn. De Asteroid Toronto is nah de Stadt nömmt wurrn. Georgie Auld (1919–1990), Jazzmusiker Cory Doctorow (* 1971), Blogger un Journalist Walter Huston (1884–1950), Schauspeler Lisa Jakub (* 1978), Schauspelerin Nancy MacKay (* 1929), Lichtahletin
Dat Grasheemke oder Gressheemke (Overledingerland), pl.: Grasheemken oder Grasheemkes) (Gryllus campestris) is en Aart ut de Familie vun de Echten Heemken (Gryllidae) un höört to de Ornen vun de Haupeer (Orthoptera) mit to. 2003 is se Insekt vun dat Johr in Düütschland ween. Plattdüütsche Naams for düt Deert gifft dat en ganzen Barg. So heet dat ok Werre, Schrotworm, Ämel un Kornwolp. Heken sünd 19 bit 23 Millimeters lang, Seken könnt 17 bit 22 mms lang weern. Bi de Seken kummt dor denn noch dat Leggrohr (Ovipositor) mit siene 8 – 12 mms hento. Dat Grasheemke glimmert swatt oder hen un wenn ok bruun, is stevig boot un hett dannige Been. De Kopp lett na en Kogel mit deftige Bieters dor an. De Föhlspriete sünd dünn un könnt bit hen to 20 mms lang weern. Up’e Steern sitt dree helle Punktogen (Ocelle). De Vörflunken sünd bruun bit hen to swatt, un an’n Grund geel. Se sünd good utbillt un wat harder. So deent se as Deekflunken. Bi de Heken weert se ok to'n Singen (Stridulatschoon) bruukt. De Achterflunken sünd wat bruun un vermickert, se langt bloß man over twee Drüddels vun dat Achterlief hen. Bloß bi de Form Gryllus campestris
France Gall (* 9. Oktober 1947 in Paris as Isabelle Geneviève Marie Anne Gall; † 7. Januar 2018 in Paris) weer en franzöösch Singerin. 1965 hett se dat Land Luxemborg mit dat Leed Poupée de cire, poupée de son, van Serge Gainsbourg bi den Eurovision Song Contest vertreeden un wunnen. 1988 folg as woll hör gröttste Spood dat Leed Ella, elle l’a. (Nahroop in Neue Zürcher Zeitung) (Nahroop; franzöösch)
De Plattdüütsche Bookmess is ene Bookmess, de siet 1998 elk Johr in’n November vun de Carl-Toepfer-Stiftung in Hamborg afhollen warrt. In de verleden Johren hebbt jümmer üm un bi 10 bet 20 Verlääg jemehr nee rutkamene Böker op Platt vörstellt. In’n Rahmen vun de Bookmess warrt siet 2005 ok dat Plattdüütsche Book vun’t Johr uttekent. Websteed vun de Carl-Toepfer-Stiftung mit Infos to de Mess (hoochdüütsch)
Emel oder Ämel betekent allerhand lüttje Wörmer, de krupen oder krabbeln doot: en Woort for de Budden vun allerhand Koornschädlinge, as Langbeenmuggen, Koornkäver un Koornmotte, en anner Woort for Mieten, in de wecken Dialekte bedutt dat Woort de Maibudde, in Osterstade is Emel de Naam for dat Trütje oder dat Grasheemke, Emel, en törkschen Vörnaam, Emel (* 1975), Swiezer Sängerin. Emel is de Familiennaam von Alexander Emel (1897–1936), düütschen Politiker, Muhammed Emel (* 1995), törkschen Footballspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Plattdüütsche Book vun’t Johr warrt siet 2005 elk Johr in’n Rahmen vun de Plattdüütsche Bookmesse in’n November uttekent. De Pries is mit en Priesgeld vun 2000 Euro verbunnen. 2005: Anscheten, Herr Pastor! Sprichwörtliches zwischen Ems und Weser vun Theo Schuster 2006: Grote Jan un Lüttje Jan. vun Holger Fischer 2007: Ebbe un Hehn. vun Birgit Lemmermann 2008: Platt! vun Stefan Bargstedt 2009: Löö en Tieden. vun Helga Vorrink un Siegfried Kessemeier 2010: De Zaubermöhl. vun Susanne Tiarks 2011: Na Lütten? Briefe aus dem Konzentrationslager und Zuchthaus 1933-1937. vun Heinrich Buchholz 2012: Gestatten? Fritz Reuter vun Arnold Hückstädt 2013: Beten watt in swatt und witt vun Neihmaschien und Fensterkitt vun Rainer Prüss
De Fritz-Reuter-Pries is en Pries för Verdeensten üm dat Nedderdüütsche, de all twee Johr vun de Alfred-Toepfer-Stiftung, siet 2000 vun de Carl-Toepfer-Stiftung in Hamborg vergeven warrt. Vördem weer de Pries vun 1955 bet 1982 een vun fief Priesen för plattdüütsche Literatur vun de Alfred-Toepfer-Stiftung, man denn hebbt se se all ünner den Naam Fritz-Reuter-Pries tohoopleggt. He is na den plattdüütschen Schriever Fritz Reuter nöömt un mit en Priesgeld vun 10.000 Euro verbunnen. 1955: Heinrich Behnken 1957: Hans Henning Holm 1959: Moritz Jahn 1962: Rudolf Kinau 1965: Thora Thyselius 1968: Heinrich Schmidt-Barrien 1972: Diedrich Heinrich Schmidt 1976: Krischan Holschen 1979: Hinnerk Kruus 1982: Gernot de Vries 1985: Irmgard Harder 1989: Waltrud Bruhn 1991: Ingo Sax 1992: Erna Taege-Röhnisch 1993: Reimer Bull 1994: Ottilie Baranowski 1995: Bolko Bullerdiek 1996: Jochen Schenck 1998: Heinrich Kröger 2000: Theo Schuster 2002: Georg Bühren 2004: Friedrich W. Michelsen 2006: Renate Herrmann-Winter 2008: Gerd Spiekermann 2010: Arnold Hückstädt för de Gesamtutgaav von Fritz Reuter sien Breev in dree Bannen 2012: Hannes Demming 2014: Hartmut Cyriacks un Peter Nissen 2016: Jürgen Kropp 2018: Heidrun Schlieker 2020: Susanne Bliemel 2022: Klaas-Hinrich Ehlers
En Suzumushi (Meloimorpha japonicus), is en Heemke, de in Asien tohuse is. Sunnerlich in Japan is dat bekannt vunwegen sien Gesang. Suzumushi (鈴虫) heet oversett Klocken-Heemke un Klocken-Bimmel-Heemke. M. japonicus warrt in Haiku-Gedichte as Kigo (Johrtiedenwoort) for “Harfst” bruukt. 'Suzumushi' is ok de Titel vun dat 38. Kapitel in Murasaki Shibuku sien Vertellen vun den Prinzen Genji. In Yasunari Kawabata sien Roman “De ole Hööftstadt” (Koto 古都) hollt de Hööft-Charakter Chieko Sada Suzumushis as Huusdeerter. Vundeswegen weert se in düssen Roman fökener nömmt. Suzumushi. Mehr Biller, Videos oder Audiodateien to’t Thema gifft dat bi Wikimedia Commons.
Fritz-Reuter-Pries betekent Fritz-Reuter-Pries, Pries för nedderdüütsche Literatur vun de Carl-Toepfer-Stiftung (vördem Alfred-Toepfer-Stiftung), Fritz-Reuter-Pries, Pries vun de Stadt Stemhagen, Fritz-Reuter-Pries, Pries vun den Bezirk Swerin, Fritz-Reuter-Pries, Pries vun den Bezirk Neebramborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ansbach (ok Anspach, ehedem Onolzbach, latiensch: Onoldinum), is en kreisfree Stadt in Mittelfranken in dat Bundsland Bayern. Se hett 41.532 Inwahner (Stand: 31. Dezember 2016) up en Flach van 99,91 km. Se is Seet van de Bezirksregeeren van Mittelfranken. De Stadt verdankt ehrn Oorsprung den St. Gumpertsstift, en Benediktinerkloster, dat van St. Gumpert ut dat fränksch Hartoggeslecht um 750 upricht wurr. 1057 wurr dat in en Chorherrenstift umwannelt un 1560 säkulariseert. Johann Caspar Herterich (1843-1905), Maler Werner Hans Schmidt (*1944), Grafiker und Breefmarkenkünstler Ansbach in Meyers Konversationslexikon, afropen an‘ 13. Januar 2018 van de Stadt Ansbach (Stand: Januar 2018 mit anner Inwahnertall Geschichte
De Kröpelhunnen (Gryllotalpidae) sünd en Familie mank de Haupeer (Orthoptera). Dor höört bi 100 Aarden in sess Geslechter to (dorto kaamt noch de wecken Aarden, de bloß fossil bekannt sünd). In Middeleuropa gifft dat man bloß een Aart, dat is de Kröpelhund (Gryllotalpa gryllotalpa), wo de ganze Familie ehren Naam vun hett. De wetenschoppliche Naam „Gryllotalpa“ faat twee Begreepe tohopen: Gryllidae sünd de Echten Heemken un Talpa (europea) bedutt Winnwupp. Vundeswegen lutt de engelsche Naam ok „mole cricket“ un de hoochdüütsche „Maulwurfsgrille“. Midderwielen is rutkamen, datt de Kröpelhunnen twaars to de Böverfamilie vun de Heemken tohören doot, man nich to de „Echten Heemken“. Binnen de „Heemken“ sünd de Kröpelhunnen en egen Familie neven de Echten Heemken, just so as de Schinnenheemken un de Iemeckenheemken. De Naam „Kröpelhunnen“ warrt sunnerlich in de Gemarken um Bremen umto bruukt. De Woortdeel „Kröpel“ kummt vun dat Verb „kröpeln“, wat so veel bedüden deit, as „sik afquälen“, „rümspaddeln“ un betreckt sik up de Buddelee unnner de Eer. Deelwies weert de Woortdeele ok umstellt, un de Deerter heet denn „Hunnenkröpels“. De Woortdeel „Hund“ betreckt sik up den groten Hunger vun düsse Deerter un dat se veel Freten dalsluken könnt (as bi annere Deerter de Woortdeel „Wulf“).
Disse Artikel is man blots en Stubben. Du kannst Wikipedia helpen un em verbetern. Kirn is en Stadt in den Landkreis Bad Kreuznach in dat Bundsland Rhienland-Palz. Se hett 8.149 Inwahner (Stand: 2015) up en Flach van 16,53 km². De Naam van de Stadt düükt as Chira eerstmals in en Oorkunn van dat Kloster Fulda ut dat Johr 841 up, man nimmt aber an, dat de Gegend all wesentlich fröher besiedelt weer. De Naam vun de Stadt hett sien Oorsprung wohrschienlich van dat keltisch Woort Kyr, wat för Water steiht. Peter Wilhelm Dröscher (1946-2020), Landdagsafordneter vun Rhienland-Palz Geschichte van Kirn, Stand Januar 2018
Disse Artikel is man blots en Stubben. Du kannst Wikipedia helpen un em verbetern. Reims [ʁɛ̃ːs] (fröher ok: Rheims) is en Stadt in Frankriek. Se hett 184.076 Inwahner (Stand: 1. Januar 2015) up en Flach van 46,90 km². Se liggt in de Champagne in‘ Nordosten van Frankriek, etwa 130 Kilometer van Paris weg. De Stadt is um 80 vör Christi vun de Kelten grünnd wurrn. Bekannt is de Stadt wegen hör Kathedrale Notre-Dame, in de immerhen 33 franzöösch Könige kröönt wurrn sünd. https://www.citypopulation.de/php/france-marne_d.php?cityid=51454
De Kröpelhund oder Eerdkreeft (Gryllotalpa gryllotalpa) höört to de Langspriet-Haupeer un dor to de Familie vun de Kröpelhunnen (Gryllotalpidae) mit to. De wetenschoppliche Naam „Gryllotalpa“ faat twee Begreepe tohopen: Gryllidae sünd de Echten Heemken un Talpa (europea) bedutt Winnwupp. Vundeswegen lutt de engelsche Naam ok „mole cricket“ un de hoochdüütsche „Maulwurfsgrille“. Midderwielen is rutkamen, datt de Kröpelhunnen twaars to de Böverfamilie vun de Heemken tohören doot, man nich to de „Echten Heemken“. Binnen de „Heemken“ sünd de Kröpelhunnen en egen Familie neven de Echten Heemken, just so as de Schinnenheemken un de Iemeckenheemken. De Naam „Kröpelhund“ warrt sunnerlich in de Gemarken um Bremen umto bruukt. De Woortdeel „Kröpel“ kummt vun dat Verb „kröpeln“, wat so veel bedüden deit, as „sik afquälen“, „rümspaddeln“ un betreckt sik up de Buddelee unnner de Eer. Deelwies weert de Woortdeele ok umstellt, un de Deerter heet denn „Hunnenkröpels“. De Woortdeel „Hund“ betreckt sik up den groten Hunger vun düsse Deerter un dat se veel Freten dalsluken könnt (as bi annere Deerter de Woortdeel „Wulf“). Annere Naams for den Kröpelhund sünd Eerdwulf, Ackerkreeft, Böös Kreeft, Rietpogg un Rietworm (vun dat Uprieten vun de Eerd bi’t Buddeln, all Meckelnborg) un Redderworm (Lüümborger Heid). Dat Lief vun de
Disse Artikel is man blots en Stubben. Du kannst Wikipedia helpen un em verbetern. Ulm is en Stadt in den Regeerensbezirk Tübingen in dat Bundsland Baden-Württemberg. Se hett 122.636 Inwahner up en Flach van 118,69 km². Se is en ehmalge Rieksstadt. Bekannt is de Stadt dör de Kark Ulmer Münster, de mit 161,53 Meter den hööchsten Karktoorn van de Welt hett. De bekannteste Ulmer is Albert Einstein, de 1879 in Ulm boren un 1955 in den USA storven is. Grünnd wurrn is de Stadt 1150. In Ulm is hüüd ünner annern de Pharmafirma ratiopharm to Huus. Geschichte van Ulm, Stand: Januar 2018)
Stian Eckhoff (* 3. September 1979 in Trondheim) is en ehmalger norweegsch Biathlet. Mit teihn Johren fung Eckhoff mit den Biathlonsport an un wurr mit 17 Jahren in dat Junioren-Natschonalteam vun Norwegen upnommen. Af 2000 is he in Weltcup antreeden. Sien eersten Weltcupsieg reck he 2004 in Östersund (Sweden) in' Sprint. De Saison 2004/2005 hett he as 10. van den Gesamtweltcup afslooten un weer dormit achter Ole Einar Bjørndalen tweetbest Norweger. Dorto keem he in den Massenstartweltcup in de Saison up Platz 5 un in' Sprintweltcup up Platz 7. Eckhoff sien gröttste Spood weer de Gewinn vun den Staffel-Weltmeestertitel 2005 in Hochfilzen (Öösterriek) an de Siet vun Ole Einar Bjørndalen, Halvard Hanevold un Egil Gjelland. Bi de Olympisch Winterspelen 2006 reck he mit de norweegsch Staffel gemeensam mit Halvard Hanevold, Frode Andresen un Ole Einar Bjørndalen Platz 5. In sien Loopbahn hett he 8 Weltcupsiege fiern kunnt, dorvan twee Eenzelsiege. In' Sömmer 2009 geev he sien Rückträe vun den aktiven Sport bekannt. Nah de aktiv Karriere wurr he Trainer un traineert af de Saison 2014/15 dat Natschonalteam van de norweegsch Fruen. Eckhoff is verlobt mit de norweegsch Biathletin Anne Ingstadbjørg un leevt mit hör tosommen in Trondheim. Sien Süsters Kaja